Определение на Общия съд от 11 юни 2025 г. — Ferrocarriles de Gran Canaria/CINEA
(Дело T-335/24)1
(Жалба за отмяна — Транспорт — Механизъм за свързване на Европа (МСЕ) — Покана за представяне на предложения CEF-T-2023-COREGEN — Проект „Tren de Gran Canaria“ — Отхвърляне на предложението на жалбоподателя поради неспазване на условията за допустимост — Забавено представяне на документ, изискван съгласно поканата за представяне на предложения — Искане за преразглеждане — Обвързана компетентност — Частична явна липса на компетентност — Жалба, която отчасти е явно лишена от всякакво правно основание)
Език на производството: испански
Страни
Жалбоподател: Ferrocarriles de Gran Canaria, SA (Лас Палмас, Испания) (представител: J. Navas Marqués, адвокат)
Ответник: Европейска изпълнителна агенция за климата, инфраструктурата и околната среда (представители: I. Ramallo, N. Kopietz и P. Matczak, подпомагани от M. Troncoso Ferrer и L. Lence de Frutos, адвокати)
Предмет
С жалбата си на основание член 263 ДФЕС жалбоподателят иска отмяна на акта на Европейската изпълнителна агенция за климата, инфраструктурата и околната среда (CINEA) от 3 май 2024 г., с който се отхвърля искането му за преразглеждане и се потвърждава решението от 28 февруари 2024 г. за недопустимост на предложението за проект, представено от него в рамките на поканата за представяне на предложения CEF-T-2023-COREGEN.
Диспозитив
Отхвърля жалбата отчасти поради явна липса на компетентност и отчасти като явно лишена от всякакво правно основание.
Осъжда Ferrocarriles de Gran Canaria, SA да заплати съдебните разноски.
____________
1 ОВ C, C/2024/4976, 19.8.2024 г.